जिस तरह से दीपक चौरसिया और पुण्‍य प्रसून बाजपेयी के इंडिया न्‍यूज से जुड़ने की खबर आ रही है, उसमें यह तय माना जा रहा है कि दोनों पत्रकार कोई छोटा मोटा खेल नहीं खेलेंगे. दशकों से पत्रकारिता में सक्रिय इन पत्रकारों के जुड़ने की खबरों के बाद से ही माना जा रहा था कि इंडिया न्‍यूज एक गंभीर चैनल की शक्‍ल अख्तियार कर लेगा. पर अब जो खबरें छन कर आ रही हैं उससे तय है कि अगर यह टाई अप फाइनल हो गया तो इंडिया न्‍यूज देश का अग्रणी ब्रांडों में शामिल हो जाएगा. हालांकि उच्‍च प्रबंधन भी अभी इसकी आधिकारिक पुष्टि की बात से इनकार कर रहा है, परन्‍तु चर्चा होने की बात को वह भी मान रहा है.